Hipnose-kunstenaar val na sy doodScott Lewis ‘n Video van sy manewales volg onderaan die berig. Scott Lewis, die Amerikaanse hipnose-kunstenaar, het van ŉ balkon uit ŉ woonstel in Sydney, Australië, na sy dood geval. Lewis was in Australië om in die Sydney-operahuis op te tree. ŉ Woordvoerder van die polisie het Sondag gesê sy liggaam is Saterdagoggend op een van die balkonne aangetref. Hy het glo van die 11de verdieping na die 4de verdieping geval. Lewis het glo saam met ander kunstenaars in die gebou, naby aan die operahuis, tuisgegaan. Die woordvoerder van die polisie, wat anoniem wou bly, het gesê ondersoekbeamptes het bevind dat sy dood nie onder verdagte omstandighede plaasgevind het nie. Sy sê egter die polisie moet nog bepaal of Lewis se afsterwe ŉ ongeluk was en of hy self gespring het. Tim Lawson, medevervaardiger van die vertoning, en die Sydney-operahuis het Lewis se afsterwe bevestig.